SALAM...jumaat malam sabtu yg lopeh diadokan rewang utk sambutan haghi ghayo peringkek skolah pado esok ea (sabtu)...rewang start lopeh maghrib, tapi ghamai yg dtg lopeh isyak...den mcm beso, dtg awal, tolong apo2 yg patut, lopeh isyak dah jadi ghamai tenago buruh, so den duk nengok2 n jadi mandur yo, laie pun daging dah siap potong, bos n second bos pun ado memeghiahkan suasano, tak kekok nolong motong daging, dio punyo gayo humang aih kalah oghang mudo...hahaha...den dopan duo oghang nie memang jadi pemaleh la, den tak suko nunjuk ghajin dopan diorang nie, laie pun bebudak form 6 pun ghamai, den menyakat yo lah kojo ea...den nunggu gak la pak tua si ghadio bughuk, kato nak datang, tapi sampai sudah jgn kato bayang, tapak kaki pun takdo nampak, so den pun buek kesimpulan yg ghadio bughuk tu ghosak kek ghumah...dah namo pun ghadio bughuk...tapi laxmana jebat memang power, daghi awal laie memoncak yo kojo ea, nampak boto kaliber sbg laxmana..huhu...rewang diterajui oleh soghang veteran perang-cikgu syawal, oghang ea rilek yo, tak banyak ckp, tak banyak komplen, yg dio tau kojo siap, sonang kojo dongan dio nie...kul 9 lobih makan mlm siap dongan sup skali, ghamai yg komplen sup tulang memang boto2 tulang (hahaha den punyo kojo la tu, lopeh maghrib, den sampai awal, den lapah daging bagi licin)...sobab tu den tak makan sup mlm tu, den makan nasik lauk ikan koghing yo...masak utk esok bolum mulo lagi, ckg syawal kato mulo dlm kul 2 pg, humang aih, lambek laie, tu, so sementagho tu den buek apo2 yg patut, potong2 lobak n terung utk buek dalca, godak an peghiuk ghebus daging, sambil2 donga ceghamah ustaz zul...si roslan buek teh, dio punyo buih kalah buih sabun, ngoghi den nak minum...bilo jam menunjuk an kul 12...makin ghamai yg ilang, lamo2, dlm kul 2, tinggal la den, laxmana jebat, 2 oghang budak form 6, 2 oghang pekerjo skolah, n ckg syawal dongan pembantu ea...ha...dongan tenago seghamai nie la kitoghang masak utk majlis sok...laxmana jebat memang den tak boghi balik, den ugut nak tikam dongan lombing beghacun, takut deh...hahaha...yg den polik , ckg2 bujang , balik awal tah hapo ado kek ghumah tah, duk nolong masak kan laie best...kek ghumah bukan ado apo2...lain la kok dah kawen...apo la....bongih yo den...siap masak lauk dalam kul 4, kendian dapek la lolap kojap dlm keto laxmana jebat, baghu yo nak lolap tepakso bepoghang dongan nyamuk, tapi laxmana jebat den nengok rilek yo, apo dio ado ilmu kobal tak lut kono cucuk dek nyamuk ko?...ko kulit ea tobal kulit boyo..hahaha...kul 5 masak nasik minyak peghiuk yg pertamo, ha yg nie laxmana jebat tunjuk skill, mcm nak tebalik peghiuk di godak ea, biaso la kan, namo pun laxmana, mano pandai kontrol power...wakakaka....kul 6.30 masak nasik minyak peghiuk yg keduo lak, ha yg nie den lak yg tunjuk bakat...ghupo ea sonang yo masak nasik minyak, main campak2 yo...lopeh nie den nak masak kek ghumah, bia seghumah kono keracunan...huhuhu...dlm kul 8 lobih ckit semuo ea selosai, ckg2 dtg pakai baju lawa2, den pakai baju yg malam tadi, ghimeh yo ghaso,ado lak bebudak pempuan form 6 yg tutup idung maso den lalu, nak yo ghaso ea bagi makan penampa, mano ado busuk, bau asap ado la.... kul 8.30 den cabut balik, tak datang dah lopeh tu, ponek woooo....ha..abih cito...
p/s : nasib baik ado khadam form 6 duo oghang, part angkek bondo2 boghek sumo soghah kek dio duo oghang....lupo lak, ckg chun pun atagho yg sibuk gak mlm tu, sibuk ngambik gamba yo kojo ea...kok takdo gamba den sok , siap la ekau den ghembat an kek tiang bendegho...hahaha...
p/s 2 : buek laxmana jebat, ekau memang best, sanggup stay sampai pagi, tapi ekau kalah dongan den, ekau balik dulu...yg den tak buleh lupo maso ekau godak peghiuk dalca...poloh ekau mcm ujan, ilang selegho den nak makan dalca tu..wakakaka...
p/s 3 : buek ckg syawal...kesungguhan ckg memang gilo gaban la...den yg mudo nie tabik spring la...taun dopan kok ado umur kita bergandingan laie yo...
p/s 4 : buek ghadio bughuk...ekau memang kojo ea mengabih an bogheh yo...nak dighembat an kesian...badan tingga tulang yo ha...
nie sikit yo, ado lapan puluh ghatus laie daging yg bolum potong....
laxman jebat tunjuk skill, korang nampak tak mamat yg kek tongah pakai baju itam tu...den tak nampak...golap...wakakaka...
srikandi2 pado malam tu...den nak menyibuk kek sini tak buleh, segan dongan ustazah, mau kono ceghamah den t...
bos nombor 2, GPK 1 daa...begayo abih....
nie bukan nak rewang, nak amek gamba yo lobih...tikam dongan pisau tu karang ha...
ha..yg nie bos bosa, sebolah ea second bos...cubo ekau caghik den kek mano...hahaha...den mano ado dlm gamba nie..
sok kito buek demo kek dopan skolah, kito pijak ghamai2...lopeh tu korang pulak kono pijak..
eksyen yo nie, bukan dio yg tulih pun, muqaddam pun tak abih baco...hahaha...
min_Latn min_Latn min_Latn min_Latn min_Latn min_Latn zsm_Latn zsm_Latn zsm_Latn min_Latn min_Latn min_Latn min_Latn